Stefan Raab írta többek között az 1998-as Eurovíziós Dalfesztivál német dalának zenéjét, amely végül a hetedik helyen végzett. 2000-ben pedig ő maga képviselte országát a versenyen, ahol az ötödik helyet érte el. Emellett ő választotta ki a 2004-es Eurovíziós Dalfesztivál német indulóját a "Stefan sucht den Super-Grand-Prix-Star" (magyarul: "Stefan keresi a szuper Nagydíj-sztárt") című, saját készítésű műsorában, utánozva a "Deutschland sucht den Superstar" (magyarul: "Németország keresi a szupersztárt") című tehetségkutatót. A műsor győztese, Maximilian Mutzke a nyolcadik helyet érte el Isztambulban.